

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 12.oktobrī Nr.**572**

 (prot.Nr.**34**, **22**.§)

**Par pilnvarojumu uzsākt lietvedību administratīvo pārkāpumu lietās un sastādīt administratīvo pārkāpumu protokolus**

Pamatojoties uz likuma “Par pašvaldībām” 21.panta pirmās daļas 27.punktu, Latvijas Administratīvo pārkāpumu kodeksa 247.panta otro daļu, atklāti balsojot: PAR – 10 (J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, M.Lavrenovs, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Pilnvarot Daugavpils pilsētas pašvaldības policijas amatpersonas pieņemt lēmumus par administratīvā pārkāpuma lietvedības uzsākšanu vai par atteikšanos uzsākt administratīvā pārkāpuma lietvedību saskaņā ar Latvijas Administratīvo pārkāpumu kodeksa 238.1 panta pirmo daļu un sastādīt administratīvo pārkāpumu protokolus par Latvijas Administratīvo pārkāpumu kodeksa pantiem un par Daugavpils pilsētas domes saistošo noteikumu pārkāpumiem, kurus izskata Daugavpils pilsētas Administratīvā komisija saskaņā ar Latvijas Administratīvo pārkāpumu kodeksa 210.panta pirmo un otro daļu.

2. Atzīt par spēku zaudējušu Daugavpils pilsētas domes 2016.gada 29.septembra lēmumu Nr.525 “Par pilnvarojumu uzsākt lietvedību administratīvo pārkāpumu lietās un sastādīt administratīvo pārkāpumu protokolus”.

Domes priekšsēdētāja 1.vietnieks *(personiskais paraksts)* I.Prelatovs